als_Latn dik_Latn sag_Latn
Bekim Balaj është kthyer shumë shpejt ne një nga lojtarët më të rëndësishëm të Rijekes në kampionatin kroat. Sulmuesi i kombëtares kuqezi realizoi një gol shumë të bukur ne fitoren 4 me 0 të skuadrës së tij brenda fushë kundër Zadar në një përballje të javës së 25 të kampionatit. Ekzekutimi i goditjes nga një distance rreth 20 metra me të majtën ka ekzaltuar edhe mediat kroate qe po e konsiderojnë një fenomen sulmuesin shkodran i transferuar vetëm në janar tek Rijeka. Balaj ishte ai që hapi serine e golave në sfidën kundër Zadarit në minutëne 27 dhe më pas vendasit shënuan edhe tre herë të tjera duke blinduar vendin e dytë me 51 pikë pas krahëve të Dinamo Zagreb. Për Bekim Balaj ky ishte goli i trete në 4 sfida si titullar në kampionat.
Fundjave ishte e mirë në planin personal edhe për Andi Lilen që luajti si titullar në humbjen 4 me 1 të skuadrës së tij Parma jashtë fushe me Sasuolon ku kavajasi shënoi golin e parë në Seria A pas një gjuatje nga jashtë zonë të devijuar e ku bëri përshtypje festimi me shenjen e shqiponjës, ndërsa në Zvicër Taulant Xhaka dhe Gashi të Bazelit barazuan 2 me 2 me Sent Gallen, por nuk arritën të linin shenjen e tyre në këtë takim.
als_Latn als_Latn